Bilanț dezastruos pentru ruși, potrivit oficialilor britanici. Pierderile Rusiei în Ucraina se apropie de jumătate de milion de oameni
Numărul soldaților ruși uciși sau răniți pe front în Ucraina se apropie de o jumătate de milion de oameni, cifră care nu ia în calcul și pierderile în rândul armatelor private, cum a fost gruparea de mercenari Wagner. Evaluarea aparține Ministerului britanic al Apărării și a fost comunicată de secretarul de stat Leo Docherty, în urma unei interpelări.